बेंगलुरु में आज आडवाणी की जनसभा  
भ्रष्टाचार के खिलाफ निकला लालकृष्ण आडवाणी का रथ आज बेंगलुरु पहुंच रहा है। यहां नेशनल कॉलेज ग्राउंड में आडवाणी एक आमसभा को संबोधित करेंगे।
भ्रष्टाचार के खिलाफ निकला लालकृष्ण आडवाणी का रथ आज बेंगलुरु पहुंच रहा है। यहां नेशनल कॉलेज ग्राउंड में आडवाणी एक आमसभा को संबोधित करेंगे। इससे पहले कर्नाटक के पूर्व मुख्यमंत्री येदियुरप्पा की गिरफ्तारी और उन पर की गई आडवाणी की टिप्पणी के बाद ऐसा कहा जा रहा था कि आडवाणी बेंगलुरु नहीं जाएंगे, लेकिन आडवाणी ने इन खबरों को गलत बताया था।  आडवाणी की यात्रा को देखते हुए पुलिस ने पुख्ता सुरक्षा इंतजाम किए हैं। पुलिस के 1500 जवान सुरक्षा में तैनात रहेंगे। उधर, कांग्रेस नेता वीरप्पा मोइली ने आडवाणी की रथयात्रा को शर्मनाक बताया है। मोइली ने कहा कि आडवाणी पहले खुद की पार्टी के भ्रष्टाचार को देंखे और लोगों को बेवकूफ न बनाएं।